 Taarifa kutoka India zinasema Serengeti Boys ilionesha soka safi kuanzia mwanzo mpaka mwisho wa mchezo huo.Aidha taarifa zaidi zinasema mechi hiyo ilikuwa ngumu mwanzoni mwa kipindi cha kwanza, lakini timu ilibadilika kadri muda ulivyokwenda na kuanza kushambulia zaidi licha ya kutoongeza bao.Timu hiyo itashuka tena dimbani kesho kumenyana na Korea Kusini katika mechi yao ya pili. Serengeti Boys ipo chini ya kocha Mdenishi Kim Paulsen akisaidiwa na mzawa Ally Shime.Timu hiyo inaandaliwa kushiriki michuano mbalimbali ya kimataifa, ikiwemo ya vijana inayotarajiwa kufanyika mwaka 2019 na Tanzania ikitarajiwa kuwa mwenyeji.